**LICENČNÁ ZMLUVA O POUŽITÍ DIELA**

uzavretá podľa ustanovení § 65 a nasl., § 93 nasl.

zákona č. 185/2015 Z.z. Autorského zákona

**Článok I**

**Zmluvné strany**

1. **Titul, meno a priezvisko:**

Dátum narodenia:

Trvalý pobyt:

ďalej len „autor“

1. **Žilinská univerzita v Žiline**

**Fakulta riadenia a informatiky**

Univerzitná 8215/1 010 26 Žilina

IČO: 00397 563

ďalej len „nadobúdateľ“

**Článok II**

**Predmet zmluvy**

1. Na základe tejto zmluvy udeľuje autor nadobúdateľovi súhlas na použitie diela (ďalej len „licencia“). Dielom sa na účely tejto zmluvy rozumie:

Druh záverečnej práce: \_\_\_\_\_\_\_\_\_\_\_\_\_\_\_\_\_\_\_\_

Názov záverečnej práce: \_\_\_\_\_\_\_\_\_\_\_\_\_\_\_\_\_\_\_

Identifikačné číslo práce vygenerované informačným systémom nadobúdateľa: \_\_\_\_

Číslo študijného odboru: \_\_\_\_\_

Názov študijného odboru: \_\_\_\_\_\_\_\_\_\_\_\_\_\_\_\_\_\_

1. Dielo bolo vytvorené jeho autorom, ktorým je študent 3. stupňa vysokoškolského štúdia vysokej školy uvedenej v článku I,  na splnenie študijných povinností vyplývajúcich z jeho právneho vzťahu k vysokej škole. Z uvedeného dôvodu sa dielo považuje za školské dielo.

**Článok III**

**Spôsob, doba použitia diela a odmena za udelenie licencie**

1. Autor udeľuje nadobúdateľovi právo na vyhotovenie digitálnej rozmnoženiny diela za účelom jeho uchovávania a sprístupňovania.
2. Autor oprávňuje nadobúdateľa na sprístupňovanie vyhotovenej digitálnej rozmnoženiny diela na webovom sídle Fakulty riadenia a informatiky Žilinskej univerzity v Žiline verejnosti v neobmedzenom rozsahu, vrátane práva poskytnúť sublicenciu tretej osobe na študijné, vedecké, vzdelávacie a informačné účely. Autor súhlasí so sprístupnením celého textu diela.
3. Autor udeľuje nadobúdateľovi licenciu ako nevýhradnú v územne neobmedzenom rozsahu. Licenciu autor udeľuje na dobu určitú, a to počas trvania jeho majetkových práv.
4. Autor udeľuje nadobúdateľovi licenciu bezodplatne.
5. Autor vyhlasuje, že dielo vytvoril svojou vlastnou tvorivou duševnou činnosťou a že je pôvodné. Zároveň vyhlasuje, že všetky nadobúdateľovi poskytnuté vyhotovenia diela sú identické.

**Článok IV**

**Záverečné ustanovenia**

1. Táto zmluva je vyhotovená v dvoch rovnopisoch, jeden pre autora a druhý pre nadobúdateľa.
2. Táto zmluva je platná dňom jej podpisu oboma zmluvnými stranami. Účinnosť nadobúda okamihom úspešnej obhajoby diela na vysokej škole, ktorou je nadobúdateľ.
3. Zmluvu je možné meniť len písomnou formou.
4. Na vzťahy neupravené touto zmluvou sa primerane použijú ustanovenia Autorského zákona, Občianskeho zákonníka a ostatných právnych predpisov platných v Slovenskej republike.
5. Zmluvné strany svojimi podpismi na tejto zmluve potvrdzujú, že zmluvu uzavreli slobodne a vážne, nekonali v omyle ani v tiesni a jej obsahu porozumeli.

V Žiline, dňa \_\_\_\_\_\_

**Autor Nadobúdateľ**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_